เดินเข้ามาหาอะไรทานเร็วๆในห้างที่ไม่คุ้นเคยค่ะ เข้ามาปุ๊บอ่านป้ายก็ตรงดิ่งไปชั้นบนสุดเลยแบบไม่สนใจใคร 555+ เดินส่องกันไปกันมาสักพักไม่รู้จะทานไรกันดี แอบเห็นร้านนี้คนน้อย หักเลี้ยวเข้ามาลองเลยล่ะกัน

ร้าน sukiya สาขานี้ตั้งอนู่ชั้นบนสุดของซีคอน บางแค ค่ะ ใกล้ๆกับโซนร้านนาราย พิซซาเรีย เดินเข้าไป ร้านแบ่งที่นั่งออกเป็นแบบเคาเตอร์บาร์ให้ฟิลร้านญี่ปุ่น กับโซนที่นั่งโซฟา ที่นี่จำหน่ายอาหารญี่ปุ่นออกแนวจานเดียวเร่งด่วนค่ะ มีทั้งข้าวหน้าต่างๆ ราเมน และของทานเล่น ส่วนมากรอไม่นานค่ะ แป๊บๆก็ได้ แถมบนโต๊ะยังมีปุ่มให้กดเรียกพนักงานอีกด้วย ดีนะคะเพราะร้านเป็นแนวยาวลึก จะได้ไม่ต้องชะเง้อให้คอยาว เมนูที่สั่งเลือกเป็นแบบง่ายๆอย่าง
:: โชยุราเมนผักรวมและกุ้งเทมปุระ 85฿ ::
เมนูนี้เป็นราเมนน้ำซุปซอสโชยุค่ะ มาพร้อมกับผักและกุ้งเทมปุระทอดเป็นแผ่น เห็นกุ้งกันเป็นตัวๆ เมนูนี้เราว่าจืดไปหน่อยค่ะ พอทานกับของทอดเลยรู้สึกเลี่ยนๆไปนิด แค่เจ้าของเมนูเค้าชอบนะคะ สั่งมาทานเพิ่มต่างหากด้วย
:: ทงคตสึราเมนใส่ไข่ออนเซ็นโรยต้นหอม 85฿ ::
เมนูนี้ในหัวนี่แบบ หมูทอดทงคัสซึแน่ จิงๆไม่ใช่ค่ะ เป็นราเมนน้ำข้นกับหมูชาชูชิ้น โรยต้นหอมมามิดชามให้สมชื่อว่าโรยต้นหอมจิงๆ ซึ่งเราว่ามันเยอะไปนิด กลบกลิ่นร้ำซุปกลิ่นหมูไปหมด ???? แต่หมูนุ่มดีค่ะ ไข่ออนเซ็นก็ฟินมาก เยิ้มเชียว น้ำซุปก็อร่อยดีค่ะไม่เค็มมาก
:: โชยุราเมน 58฿ ::
เมนูนี้เป็นราเมนในซอสโชยุกับหมูชาชูชิ้นธรรมดาค่ะ รสไม่เค็มมาก เฉยๆค่ะเมนูนี้
:: ผักรวมและกุ้งเทมปุระ 59฿ ::
เป็นผักกับกุ้งทอดเหมือนในราเมนค่ะ แต่จิ้มกับซอสซีอิ๊วหวาน ก็แปลกดีค่ะ รสชาติดูไม่ค่อยคุ้นเท่าไหร่ เราว่าทานเปล่าๆเหมือนจะอร่อยกว่าค่ะ

เครื่องดื่มสั่งเป็นน้ำเปล่า 20฿ แอบชอบเส้นราเมนที่นี่นะคะ เหนียวนุ่มดี แถมราคาอาหารยังประหยัดดีด้วยค่ะ ใครสนใจตามมาลองได้นะคะ :))